BASES MEDIANTE SORTEO DE POSTOS VACANTES DE VENDA AMBULANTE NO CONCELLO DE PONTEAREAS
ADMINISTRACIÓN LOCAL — Municipal — Ponteareas (Contratos administrativos, 29/05/2018)

Por resolución de alcaldía de data 16 de abril de 2018, aprobáronse as bases reguladoras para adxudicación mediante sorteo público, de autorizacións para a instalación de postos, no mercado de venda ambulante de Ponteareas, no ano 2018, tal e como figuran redactadas no seguinte literal: É obxecto das presentes bases, regular o procedemento, para a adxudicación, mediante sorteo público, de autorizacións, para a ocupación do dominio público, con destino á instalación de dezaseis (16) postos de venda, desmontables, no mercado ambulante de Ponteareas. De acordo co disposto na Ordenanza Municipal reguladora da Venda Ambulante no Termo Municipal de Ponteareas (BOPPO nº 165 de 28 de agosto de 2014), e na súa modificación (BOPPO nº 243 de 27 de decembro de 2016), na que se establece que “cando as solicitudes superen o número de postos vacantes, a adxudicación realizarase mediante sorteo público”, resultando que neste caso, existen máis solicitudes que postos vacantes, polo que procede a aprobación destas bases. As autorizacións administrativas para a instalación de postos de venda ambulante concederanse exclusivamente nas modalidades, emprazamentos e periodicidade establecidos nos artigos 3, 4 e 5 da Ordenanza Municipal, Reguladora da Venda Ambulante, no Termo Municipal de Ponteareas, (B. O. P. núm.165 de 28.08.14). Concretamente o mercado ambulante que se celebra todos os dias 14 de cada mes e todos os sábados do ano, no entorno de rúa Constitución, Praza Bugallal, Praza Maior e Morales Hidalgo-Fernández de la Vega. As autorizacións municipais para a venda ambulante ou non sedentaria terán natureza xurídica de autorización de ocupación de dominio público para a súa utilización especial destinada á prestación de servizos particulares dirixidos ao público, non configurándose como unha concesión administrativa senón como unha utilización de menor entidade que non xenera vínculo estable nin dereito no comerciante sobre o dominio público. A autorización para o exercicio da venda ambulante ou non sedentaria terá unha duración limitada e será persoal e transferibles, previa comunicación ao Concello, polo tempo que reste ata a finalización do seu prazo de duración, a outras persoas físicas ou xurídicas, que acrediten o cumprimento dos requisitos establecidos na Lei 13/2010. O Concello de Ponteareas, resérvase un dereito de tanteo ou adquisición preferente da totalidade das transmisións que sexan solicitadas. Este dereito, executarase nun prazo máximo dun mes, contado, a partires da presentación da solicitude de transmisión, de cedente e cesionario. O concello poderá comprobar e inspeccionar, en todo intre, os feitos, actividades, transmisións e demais circunstancias da autorización concedida, así como o cumprimento das obrigas establecidas na normativa de aplicación e lles notificará, no seu caso, aos órganos autonómicos de defensa da competencia os feitos dos cales teñan coñecemento no exercicio das súas funcións que poidan constituír unha infracción da lexislación de defensa da competencia. O Concello proverá a cada vendedor ambulante autorizado dunha tarxeta de identificación. A tarxeta de identificación confeccionada polo Concello conterá os seguintes datos: 1) Nome e apelidos do vendedor titular e do autorizado.2) D. N. I. ou Pasaporte.3) Domicilio fiscal.4) Fotografia tamaño carné. 5) Producto autorizado a venda.6) Período de vixencia da licencia.7) Lugares de venda.8) Datas na que se pode exercer 9) Número de metros do posto.10) Número de vendedor ambulante no rexistro da Xunta de Galicia.11) Número do posto.12) Visado polo Alcalde ou concelleiro delegado. A venda deberá realizarse en postos ou instalacións desmontables, instalados na vía pública, segundo o establecido no artigo 7 da Ordenanza Municipal, Reguladora da Venda Ambulante, no Termo Municipal de Ponteareas, cuxa numeración e distribución recóllese nos planos adxunto ás presentes bases, ANEXO III. Os postos que se licitan e a súas dimensións son os seguintes: O horario de instalación, recollida e funcionamento será o previsto no Regulamento municipal. Poderán concorrer a esta licitación as persoas físicas ou xurídicas, españolas ou estranxeiras, que teñan plena capacidade de obrar, consonte coa lexislación mercantil e co establecido na Lei do comercio interior de Galicia, para o exercicio da venda ambulante e non estean comprendidas, nalgún dos supostos de prohibición sinalados no artigo 60 do texto refundido da Lei de Contratos do Sector Público e na Lei Orgánica 5/85, de 19 de xuño, do Réxime Electoral Xeral, en especial nos seus artigos 159. b) e 178.2. d). Requírese así mesmo do licitador, que os fins sinalados nos seus estatutos ou regras fundacionais, teñan relación directa coa actividade de venda ambulante que se vai exercer. Así mesmo os propoñentes deberán estar dados de alta nos epígrafes correspondentes do Imposto de Actividades Económicas. En calquera caso, esixirase o cumprimento dos seguintes requisitos: Cada persoa física non poderá optar a máis de un posto nin presentar máis de unha solicitude. As sociedades mercantís legalmente constituídas e as cooperativas, poderán optar como máximo a 2 postos, no caso de cooperativas de ata 10 socios e sociedades mercantes legalmente constituídas e inscritas (agás as unipersonais) e ata 4 postos como máximo, no caso de cooperativas de entre 11 e 20 socios. As persoas, que xa solicitaron, unha licenza de venda ambulante, durante o ano 2015 e 2016 e non a obtiveron, por non haber vacantes, poderán optar a un posto no sorteo, que regula estas bases. Para elo, deberán actualizar, a solicitude feita no seu momento, mediante a presentación do Anexo I e II destas bases, no rexistro xeral do concello, no prazo establecido na base 6ª. As persoas que xa sexan titulares doutra licenza de venda ambulante no mercadillo de Ponteareas, poderán concorrer a esta licitación, se ben, no caso de ser propostas como adxudicatarias dun novo posto, haberán de optar entre o posto que veñen ocupando ou o que obteñan nesta licitación. Os titulares de licenzas para o exercicio da venda ambulante deberán satisfacer a taxa pola utilización privativa ou aproveitamento especial do dominio público local con postos, nos termos previstos na ordenanza fiscal aplicable. As persoas interesadas en tomar parte na licitación dos postos presentarán a pertinente solicitude, conforme aos modelos que se unen como Anexo I e Anexo II a estas bases, acompañada da seguinte documentación: En calquera caso, a totalidade da documentación sinalada na declaración responsable deberá estar en posesión do comerciante e presentada sempre que lle sexa requirida. A solicitude de autorización deberá ser presentada, pola persoa interesada ou o seu representante legal, mediante instancia dirixida á Sr. Alcalde, que poderá ser presentada directamente no Rexistro Xeral do Concello de Ponteareas, situado en Xardíns da Xiralda s/n, en Ponteareas, en horario de 9.00 a 13.00 horas de luns a venres, ou ben por calquera dos medios establecidos no art.38.4 da Lei 30/1992. O prazo de presentación, será d un mes, a contar, dende o día seguinte da publicación das presentes bases da convocatoria no Boletín Oficial da Provincia de Pontevedra. Cando as solicitudes sexan enviadas por correo, en aplicación do disposto no art.80.4 do Real decreto 1098/2001 de 12 de outubro, polo que se aproba o Regulamento xeral da lei de contratos, o solicitante, deberá xustificar, a data de imposición do envío nas oficinas de correos e anunciará, a remisión da súa solicitude, ao concello de Ponteareas, no mesmo día, mediante télex, fax ou telegrama, remitido ao número de fax: 986 660 647. Sen a concorrencia de ambos requisitos non será admitida a solicitude, no caso de ser recibida con posterioridade a data da terminación do prazo sinalado no parágrafo anterior das presentes bases. Transcorridos, non obstante, dez (10) días seguintes á indicada data sen haberse recibido a documentación, esta non será admitida en ningún caso. Cando o solicitante sexa unha persoa física non poderá formular mais dunha solicitude. Cando se trate de sociedades mercantís legalmente constituídas ou cooperativas, poderán optar como máximo a 2 postos, no caso de cooperativas de ata 10 socios e sociedades mercantes legalmente constituídas e inscritas (agás as unipersoais) e ata 4 postos como máximo, no caso de cooperativas de entre 11 e 20 socios. A presentación da proposición ou solicitude de participación supón a aceptación incondicionada polo interesado do contido da totalidade das cláusulas ou condicións destas bases, sen salvidade ou reserva algunha. As bases da licitación, publicaranse no Perfil do Contratante, a partir da publicación destas bases no BOP, así mesmo será publicada a adxudicación e calquera outro dato e información relevante referente ao procedemento. O acceso público ao perfil do contratante efectuárase a través do portal da web municipal: www.concellodeponteareas. gal As presentes bases estarán de manifesto na Secretaría Xeral do Concello de Ponteareas, ata o momento en que finalice o prazo de presentación de solicitudes de autorizacións, de luns a venres en horario de 9:00 a 14:00 horas. O procedemento para a adxudicación das autorizacións será o sorteo público. So se adxudicará unha autorización por solicitante, se ben, por aplicación do Regulamento municipal de venda ambulante, dita autorización dará dereito a instalar: O sorteo dos postos, terá lugar o onceavo día hábil, seguinte ao de remate do prazo de presentación das solicitudes, ás doce (12.00) horas, na Casa do Concello, situada en Xardíns da Xiralda s/n, Ponteareas. O antedito acto será debidamente anunciado no taboleiro de edictos e na páxina web do Concello de Ponteareas. O sorteo realizarase coas adecuadas garantías de imparcialidade, transparencia e obxectividade correspondentes. Os solicitantes dos postos deberán comparecer ao dito acto para elixir posto, persoalmente ou mediante un representante acreditado por escrito, non admitíndose acreditacións verbais. Cada solicitude numerarase por orde correlativa ao número do rexistro de entrada de documentos que lle corresponde, confeccionando unha lista pública de solicitudes. O sorteo, determinará aqueles solicitantes, que adquirirán o dereito a obter unha autorización de venda. Logo de adxudicarse os 30 postos dispoñibles, seguirase coa extracción de números a fin de confeccionar, con todas as solicitudes que se presenten, un listado de suplentes, co fin de que, en caso de renuncia ou vacantes, se ofreza aos mesmos a posibilidade de obter unha autorización de venda. Unha vez recibida comunicación favorable á solicitude de autorización e como trámite previo ao outorgamento da licenza, os solicitantes, co obxecto de obter esta, deberán presentar, no prazo de 15 días hábiles, desde que reciban a notificación, a seguinte documentación: Unha vez presentada a documentación, formalizarase a corresponde autorización de venda ambulante. O prazo máximo para resolver será de tres (3) meses a contar desde o día seguinte á finalización do prazo para a presentación de solicitudes. Cos solicitantes que non tiveran obtido posto, confeccionarase igualmente un listado de suplentes que inclúa todas as solicitudes presentadas, que quedarán colocadas por orde de prelación, co fin de que, no caso de renuncia ou vacantes, se ofreza aos mesmos a posibilidade de obter unha autorización de venda. A proposta de adxudicación dos postos vacantes ao longo da vixencia da bolsa será notificada ao interesado, seguindo a orde da bolsa, quen manifestará a súa aceptación nun prazo máximo de 10 días hábiles, a contar dende a data seguinte á de recepción da notificación, entendéndose decaído no seu dereito en caso de non aceptarse. Non serán admitidas novas solicitudes ao longo da vixencia de dita bolsa debendo, unha vez concluída a vixencia da mesma, convocar un novo procedemento de adxudicación dos postos vacantes. Nas autorizacións expedidas polo concello farase constar a seguinte información: 1) Nome e apelidos do vendedor titular e do autorizado.2) D. N. I. ou Pasaporte.3) Domicilio fiscal.4) Fotografía tamaño carné. 5) Produto autorizado a venda.6) Período de vixencia da licencia.7) Lugares de venda.8) Datas na que se pode exercer 9) Número de metros do posto.10) Número de vendedor ambulante no rexistro da Xunta de Galicia.11) Número do posto.12) Visado polo Alcalde ou concelleiro delegado Cada adxudicatario será responsable dos danos e prexuízos que se causen a terceiros como consecuencia da actividade de venda ambulante sometida a licenza, debendo contar co correspondente seguro de responsabilidade civil, que cubra suficientemente os riscos derivados da súa actividade, póliza que deberán presentar para facer efectiva a adxudicación de cada autorización de instalación de postos de venda ambulante no mercadillo semanal. Cada adxudicatario será responsable dos actos ou feitos que se deriven do exercicio da súa actividade mercantil. A duración máxima das autorizacións, reguladas nesta convocatoria, será dun ano natural, segundo a regulación contida no artigo 17, da Ordenanza Municipal, Reguladora da Venda Ambulante, no Termo Municipal de Ponteareas. A extinción das autorizacións, reguladas nesta convocatoria, farase segundo o establecido no artigo 20, da Ordenanza Municipal, Reguladora da Venda Ambulante, no Termo Municipal de Ponteareas. As autorizacións outorgadas serán revocadas polo incumprimento sobrevenido dos requisitos establecidos no regulamento municipal, ou polo falseamento da documentación presentada xustificativa do cumprimento dos requisitos sinalados, así como por motivos de interese público debidamente xustificados ou a desaparición das circunstancias que as motivaron sen que por elo xenere dereito a indemnización e/ou compensación algunha. O réxime de infraccións e réxime sancionador aplicable, será o indicado na Ordenanza Municipal, Reguladora da Venda Ambulante, no Termo Municipal de Ponteareas. En todo o non previsto nas presentes bases, será de aplicación o disposto na Lei de Comercio Interior de Galicia e, subsidiariamente, Ordenanza Municipal Reguladora da Venda Ambulante, no Termo Municipal de Ponteareas. Contra o presente acto administrativo, que pon fin á vía administrativa, poderá interpoñerse polos interesados, ben o recurso potestativo de reposición perante o mesmo órgano que a ditou e no prazo de un mes a contar desde o día seguinte ó da súa notificación, ao abeiro do establecido nos artigos 112.1 e 123 da Lei 39/2015, do Procedemento Administrativo Común das Administracións Públicas, ou ben directamente recurso contencioso-administrativo perante o Xulgado do Contencioso-Administrativo de Pontevedra no prazo de dous meses computados a partir do día seguinte ao da recepción da notificación, consonte co establecido nos artigos 8.1 e 46.1 da Lei 29/1998, do 13 de xullo reguladora da xurisdición contencioso-administrativa. De interpoñerse o recurso potestativo de reposición, este deberá ser resolto e notificado no prazo de un mes segundo establece o artigo 124.2 da devandita Lei 39/2015, entendéndose desestimado o recurso de reposición polo transcurso do mencionado prazo sen resolución expresa notificada, de conformidade co establecido no artigo 24.1 da Lei 39/2015, podendo entón os interesados interpoñer o recurso contencioso-administrativo dentro do prazo de seis meses contados dende o día seguinte daquel no que deba entenderse presuntamente desestimado o recurso de reposición interposto, consorte ó establecido no artigo 46.1) e 4) da Lei 29/1998, regulamentadora da xurisdición contenciosa administrativa. Non obstante, tamén se poderá interpoñer calquera outro recurso que os interesados estimen procedentes consonte co Dereito. Que considerando que cumpre cos requisitos esixidos nas bases reguladoras da adxudicación, mediante sorteo público, de autorizacións para a instalación de postos, no mercado de venda ambulante de Ponteareas e demáis normativa reguladora da venda ambulante ou non sedentaria A participación no sorteo de autorizacións para venda ambulante ou non sedentaria. A tal efecto acompaña a declaración responsable establecida no artigo correspondente da ordenanza municipal reguladora da venda ambulante ou non sedentaria. En Ponteareas, a ______ de ____________________________ de _______________ SINATURA De acordo co establecido na Lei Orgánica 15/1999, informámoslle de que os seus datos persoais pasarán a formar parte dun ficheiro, cuxo responsable é o Concello de Ponteareas con domicilio en Xardíns da Xiralda, s/n 36860 Ponteareas (Pontevedra). A finalidade deste ficheiro é levar a cabo a correcta xestión dos servizos que presta o Concello. Se o desexa poderá exercitar os dereitos de acceso, rectificación, cancelación e oposición dirixíndose por escrito ao enderezo sinalado, achegando unha fotocopia do seu DNI. Nome e apelidos: DNI / NIE: Enderezo (rúa, nº, c. p., poboación e provincia): En nome propio ou en representación de: NIF/Tarxeta residencia ou permiso de traballo: En nome propio ou en representación de: En Ponteareas, a ______ de __________________ de _______________ SINATURA O texto das bases publicarase no Boletín Oficial da Provincia de Pontevedra, no taboleiro e na páxina web do concello. Simultaneamente abrir a convocatoria por un prazo dun mes, a contar dende o día seguinte a publicación do anuncio no citado Boletín Oficial, para que os interesados presenten ás solicitudes de autorizacións. En Ponteareas. Documento asinado electronicamente. O alcalde Xoxé Represas Giráldez